*****

ΚΑΝΟΝΙΣΜΟΣ (ΕΟΚ) αριθ. 3540/84 ΤΗΣ ΕΠΙΤΡΟΠΗΣ

της 17ης Δεκεμβρίου 1984

περί επαναφοράς της εισπράξεως τελωνειακών δασμών για κώδωνες, δίσκους και κυλίνδρους δια πίλους, εκ πιλήματος εκ τριχών ή εξ ερίου και τριχών, της διακρίσεως 65.01 Α του Κοινού Δασμολογίου, καταγωγής Βραζιλίας, δικαιούχου των προβλεπομένων από τον κανονισμό (ΕΟΚ) αριθ. 3569/83 του Συμβουλίου δασμολογικών προτιμήσεων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3569/83 του Συμβουλίου της 16ης Δεκεμβρίου 1983 περί εφαρμογής των γενικευμένων δασμολογικών προτιμήσεων κατά το έτος 1984 για ορισμένα βιομηχανικά προϊόντα καταγωγής αναπτυσσόμενων χωρών (1), και ιδίως το άρθρο 13,

Εκτιμώντας:

ότι, δυνάμει του άρθρου 1 του εν λόγω κανονισμού, τα προϊόντα του παραρτήματος Β καταγωγής χωρών και εδαφών που αναφέρονται στο παράρτημα Γ απολαύουν της ολικής αναστολής των τελωνειακών δασμών και υποβάλλονται, κατά γενικό κανόνα, σε τριμηνιαία στατιστική παρακολούθηση βασισμένη στη βάση αναφοράς που αναφέρεται στο άρθρο 12·

ότι, σύμφωνα με το εν λόγω άρθρο 12, όταν η αύξηση των υπό προτιμησιακό καθεστώς εισαγωγών των προϊόντων αυτών, καταγομένων από μία ή περισσότερες δικαιούχες χώρες, προκαλεί ή απειλεί να προκαλέσει οικονομικές δυσχέρειες στην Κοινότητα ή σε μία περιοχή της Κοινότητας, η είσπραξη τελωνειακών δασμών μπορεί να επαναφερθεί αφού η Επιτροπή προβεί στις ενδεικνυόμενες ανταλλαγές πληροφοριών με τα κράτη μέλη· ότι για το σκοπό αυτό πρέπει να ληφθεί υπόψη η βάση αναφοράς που ισούται γενικά με το 150 % του υψηλότερου μέγιστου ποσού που ίσχυσε κατά το έτος 1980·

ότι για κώδωνες, δίσκους και κυλίνδρους δια πίλους, εκ πιλήματος εκ τριχών ή εξ ερίου και τριχών, της διακρίσεως 65.01 Α του Κοινού Δασμολογίου, η βάση αναφοράς διαμορφώνεται σε ύψος 283 000 ECU· ότι, κατά την ημερομηνία της 14ης Δεκεμβρίου 1984, οι εισαγωγές των προϊόντων αυτών στην Κοινότητα, καταγωγής Βραζιλίας, ανέρχονται δια καταλογισμού στο ύψος της εν λόγω βάσεως αναφοράς· ότι η ανταλλαγή πληροφοριών στην οποία προέβη η Επιτροπή απέδειξε ότι η διατήρηση του προτιμησιακού καθεστώτος απειλεί να προκαλέσει οικονομικές δυσχέρειες σε μια περιοχή της Κοινότητας· ότι κρίνεται ως εκ τούτου σκόπιμη η επαναφορά των τελωνειακών δασμών για τα εν λόγω προϊόντα έναντι της Βραζιλίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από 21ης Δεκεμβρίου 1984, η ανασταλείσα, δυνάμει του κανονισμού (ΕΟΚ) αριθ. 3569/83 του Συμβουλίου, είσπραξη τελωνειακών δασμών επαναφέρεται κατά την εισαγωγή των παρακάτω προϊόντων, καταγωγής Βραζιλίας, στην Κοινότητα:

1.2 // // // Κλάση

του Κοινού

Δασμολογίου

// Περιγραφή εμπορευμάτων

// // // 65.01

(κώδικας ΝΙΜΕΧΕ

65.01-10) // Κώδωνες δια πίλους μη εσχηματισμένοι ουδ' ανεστραμμένοι κατά τον γύρον, δίσκοι και κύλινδροι δια πίλους, έστω και εσχισμένοι καθ' ύψος, άπαντα εκ πιλήματος: // // Α. Εκ πιλήματος εκ τριχών ή εξ ερίου και τριχών // //

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 17 Δεκεμβρίου 1984.

Για την Επιτροπή

Karl-Heinz NARJES

Μέλος της Επιτροπής

(1) ΕΕ αριθ. L 362 της 24. 12. 1983, σ. 1.